
Αρκαλοχώρι, 15/ 08 /2026
Προς: ΜΜΕ
ΔΕΛΤΙΟ ΤΥΠΟΥ


Το μήνυμα του Δημάρχου Μινώα Πεδιάδας Βασίλη Κεγκέρογλου για τον Δεκαπενταύγουστο

Με αφορμή τη μεγάλη γιορτή της Κοιμήσεως της Θεοτόκου, ο Δήμαρχος Μινώα Πεδιάδας Βασίλης Κεγκέρογλου απευθύνει το ακόλουθο μήνυμα:

«Η Κοίμηση της Θεοτόκου αποτελεί  μια μεγάλη γιορτή για την Ορθοδοξία και τον Ελληνισμό. Είναι μια ξεχωριστή στιγμή του καλοκαιριού που φέρνει τους ανθρώπους πιο κοντά στην παράδοση, στην οικογένεια και στις αξίες που μας ενώνουν. Η Παναγία, διαχρονικό σύμβολο αγάπης, μητρότητας, προστασίας και ελπίδας, αποτελεί πηγή δύναμης, ενθάρρυνσης και παρηγοριάς για ένα καλύτερο αύριο, για τις οικογένειές μας, τον τόπο μας και την πατρίδα μας.

Με πυξίδα την αισιοδοξία, την ομοψυχία και την ανθρωπιά, εύχομαι  η μεγάλη αυτή γιορτή να αποτελέσει μια ευκαιρία να σταθούμε πιο κοντά στους ανθρώπους που αγαπάμε, να αναλογιστούμε όσα πραγματικά έχουν αξία και να αντλήσουμε δύναμη και αισιοδοξία για τη συνέχεια. 

Χρόνια πολλά στους εορτάζοντες και τις εορτάζουσες αλλά και σε όλους τους συνδημότες μας!».

